Džomolungma

**Džomolungma** (ka **Mount Everest**) on merepinnast kõige kõrgemal asuva tipuga mägi maailmas, mis asub Aasias Himaalaja mäestikus. Kõrgus on 8848 meetrit.

Asudes mõnevõrra põhja pool naabruses olevatest kõrgetest tippudest, on ta lõunast küll näha, kuid ta kõrgus ei torka silma, kui ei arvestata, et ta on teistest mägedest tagapool. Seevastu põhjast vaadatuna kõrgub Džomolungma selgelt üle kõigi teiste mägede. 

Mäe tippu jõudsid esimeste inimestena Edmund Hillary ja Tenzing Norgay 29. mail 1953.

Esimese eestlasena jõudis Džomolungma tippu 22. mail 2003 Alar Sikk, kes osales Eesti esimesel Himaalaja-ekspeditsioonil Tõivo Sarmeti juhtimisel. 2011. aasta 16. mail jõudsid tippu ka Tanel Tuuleveski ja Andras Kaasik. 2021. aasta 23. mail jõudis esimese eesti naisena tippu Krisli Melesk.

## Mäe nimed
Mäe nimekujud on nepali keeles सगरमाथा (*Sagarmāthā*), एभेरेस्ट (*Ebheresṭ*) ja झोमोलुंग्मा (*Jhomoluńgmā*); tiibeti keeles ཇོ་མོ་གླང་མ (*Qomolangma*), ཇོ་མོ་གླང་མའི་རི་བ (*Qomolangmai Ri(wa)*), ཇོ་མོ་ལུང་མ (*Qomolungma*), ཇོ་མོ་བླུ (*Qomolu*), ཇོ་མོ་གངས་དཀར (*Qomoganggar*) ja ཇོ་མོ་གངས་ཅན་རི (*Qomogangjain Ri*); hiina keeles 珠穆朗玛峰 (*Zhumulangma Feng*).    

Mäe ingliskeelne nimi **Mount Everest** on pandud 1865. aastal Andrew Waugh' poolt waleslase George Everesti (1790–1877) auks, kes oli India maamõõduameti juht aastail 1830–1843.

Euroopa keeltes kasutatakse nimekuju Džomolungma lisaks eesti keelele veel leedu (Džomolungma), ungari (Csomolungma), ukraina (Джомолунгма) ja vene keeles (Джомолунгма).

## Tõusud Džomolungma tippu
### Alpinistide esimesed tipputõusud

Allikas: 
*1.–2. Tenzing Norgay, Nepal (29. mai 1953)
*1.–2. Edmund Hillary, Uus-Meremaa (29. mai 1953)
*3.–4. Ernst Schmied, Šveits (23. mai 1956)
*3.–4. Jürg Marmet, Šveits (23. mai 1956)
*5.–6. Dölf Reist, Šveits (24. mai 1956)
*5.–6. Hans Rudolf von Gunten, Šveits (24. mai 1956)
*7.–9. Wang Fu-chou, Hiina (25. mai 1960)
*7.–9. Konbu aka Gonpa, Hiina (25. mai 1960)
*7.–9. Chu Ying-hua, Hiina (25. mai 1960)
*10.–11. Jim Whittaker, USA (1. mai 1963)
*10.–11. Nawang Gombu, Nepal (1. mai 1963)

#### Naisalpinistide esimesed tipputõusud
Allikas: 
*1. Junko Tabei, Jaapan (16. mai 1975)
*2. Phanthog, Hiina (27. mai 1975)
*3. Wanda Rutkiewicz, Poola (16. oktoober 1978)
*4. Hannelore Schmatz, Saksa FV (2. oktoober 1979)
*5. Bachendri Pal, India (23. mai 1984)
*6. Sharon Wood, Kanada (20. mai 1986)
*7. Stacey Allison, USA (29. september 1988)
*8. Lydia Bradey, Uus-Meremaa (14. oktoober 1988, ühtlasi esimene lisahapnikuta tipputõus)
*9. Marija Stremfelj, Sloveenia (7. oktoober 1990)
*10. Pasang Lhamu Sherpa, Nepal (22. aprill 1993)

#### Baltimaade alpinistide esimesed tipputõusud
*1. Vladas Vitkauskas,  (10. mai 1993)
*2.–3. Teodors Ķirsis,  (14. mai 1995)
*2.–3. Imants Zauls,  (14. mai 1995)
*4. Ilgvars Pauls,  (27. mai 1997)
*5.–6. **[[Alar Sikk]]**,  (22. mai 2003)
*5.–6. Saulius Vilius,  (22. mai 2003)
*7. Aldas Baltutis,  (15. mai 2007)
*8. Darius Vaičiulis,  (21. mai 2007)
*9.–10. **[[Tanel Tuuleveski]]**,  (16. mai 2011)
*9.–10. **[[Andras Kaasik]]**,  (16. mai 2011)
*11.–12. Olga Kotova,  (25. mai 2012)
*11.–12. Vadim Prudnikov,  (25. mai 2012)
*13. Edita Nichols  (22. mai 2013)

### Eesti () alpinistide tipputõusud
*1. Alar Sikk (22. mai 2003)
*2.–3. Tanel Tuuleveski (16. mai 2011)
*2.–3. Andras Kaasik (16. mai 2011)
*4. Krisli Melesk (23. mai 2021)
*5. Ott Tinn (18. mai 2023) 
*6. Katrin Merisalu (23. mai 2023)
*7. Kunnar Karu (24. mai 2023)
*8. Kaspar Eevald  (21. mai 2024)
*9. *Triin Seli* *(19. mai 2025)*

## Alpinistid, kes tõusnud Džomolungma ja K2 tippu

2017. aasta detsembri seisuga oli Džomolungma tippu tõusnud 4833 alpinisti esmakordselt. Neid alpiniste, kes on aga tõusnud maailma kahe kõrgema mäe (Džomolungma ja K2) tippu, on vaid umbes 200 inimest (2018. aasta juuli seisuga). Nende seas Eesti alpinist Andras Kaasik (2018).

Esimene, kes käis mõlemas tipus, oli Reinhold Messner (Everest, 1978; K2, 1979). Järgmisel aastal sai sellega hakkama jaapanlane Tsuneo Shigehiro (1980) ning 1983. aastal lisandusid nimekirja ameeriklane Louis Reichardt ja kolm jaapanlast. 9. alpinistina tõusis mõlema mäe tippu poolatar Wanda Rutkiewicz (1986). 2010. aasta mai seisuga oli prestiižses nimekirjas 148 mägironijat.

## Vaata ka
*Džomolungma lõunatipp

## Viited

## Välislingid

* Ev-K2-CNR paigaldatud everest webcam Kala Pattharil
* Navin Singh Khadka, Mt Everest grows by nearly a metre to new height, BBC News, 8.12.2020